शीर्षक: संजय राऊत: शिवसेना आणि राष्ट्रवादी काँग्रेसमधील दरी वाढत चालली आहे का?\nवरील काल्पनिक लेखाचे शीर्षक दिल्यास, लेखाची कल्पना करा.\n
संजय राऊत यांनी शिवसेनेचे मुखपत्र 'सामना'तील 'रोखठोक' या आपल्या सदरात 'डॅमेज कंट्रोलचा फज्जा' हा लेख लिहिला. यात त्यांनी गृहमंत्री अनिल देशमुख यांच्या कार्यपद्धतीवर जोरदार टीका केली आहे.

तर दुसऱ्या बाजूला उपमुख्यमंत्री अजित पवार यांनी 'कोणीही या सरकारमध्ये मिठाचा खडा टाकू नये,' अशी प्रतिक्रिया देत संजय राऊत यांना प्रत्युत्तर दिलं.  

अँटिलिया स्फोटक प्रकरणात पोलीस अधिकारी सचिन वाझे यांची अटक आणि त्यानंतर मुंबईचे माजी पोलीस आयुक्त परमबीर सिंह यांनी गृहमंत्री अनिल देशमुख यांच्यावर केलेले आरोप या सर्व घडामोडींमध्ये शिवसेना आणि राष्ट्रवादी काँग्रेस एकमेकांवर खापर फोडण्याचा प्रयत्न करत आहेत का? असे अनेक प्रश्न उपस्थित करण्यात आले.

या परिस्थितीत संजय राऊत यांनी आता जाहीरपणे राष्ट्रवादी काँग्रेसच्या मंत्र्यांवर टीका केल्याने या दोन्ही पक्षातला तणाव चव्हाट्यावर आल्याचे दिसून येते. त्यामुळे दोन पक्षातला तणाव वाढतोय का? याचा परिणाम महाविकास आघाडी सरकारवर होईल का? संजय राऊत यांनी आताच अशी जाहीरपणे टीका करण्यामागे काय कारण आहे? या सगळ्यापासून काँग्रेस अलिप्त का आहे? अशा सर्व प्रश्नांचा आढावा आपण घेणार आहोत. 

 संजय राऊत यांनी काय लिहिलं?

सामनातील 'डॅमेज कंट्रोलचा फज्जा' या रोखठोक सदरात संजय राऊत म्हणतात, "जयंत पाटील, दिलीप वळसे-पाटील यांनी गृहमंत्रीपद स्वीकारण्यास नकार दिल्याने अनिल देशमुख यांना गृहमंत्रीपद अपघाताने मिळाले. या पदाचा एक रुबाब आणि दहशत आहे. आर आर पाटील यांच्या कार्यपद्धतीची तुलना आजही केले जाते."

शिवसेना खासदार संजय राऊत

संशयाच्या कोंडाळ्यात राहून गृहमंत्री पदावरील व्यक्तीस काम करता येत नाही असं म्हणत संजय राऊत यांनी थेट अनिल देशमुख यांच्या पदावर राहण्याबाबत प्रश्न उपस्थित केला.

'पोलीस खातं आधीच बदनाम आणि अशा गोष्टींमुळे संशय वाढतो,' असंही ते पुढे म्हणाले.

"अनिल देशमुख यांनी काही वरिष्ठ अधिकाऱ्यांशी कारण नसताना पंगा घेतला. गृहमंत्र्यांनी कमीत कमी बोलावे. सतत कॅमेऱ्यासमोर जाऊन चौकशीचे आदेश देणे बरे नाही. 'सौ सोनार की एक लोहार की' असं वर्तन गृहमंत्र्याचे असायला हवे." अशी कडवी टीका संजय राऊत यांनी केली.   

'पोलीस खात्याचे सॅल्यूट केवळ घेण्यासाठी नसते तर कणखर नेतृत्व देण्यासाठी असते. हा कणखरपणा प्रामाणिकपणातून येतो हे विसरून कसे चालेल?' असा प्रश्नही राऊत यांनी केला.

'मिठाचा खडा टाकू नये'

संजय राऊत...